cyanic-selkie/wikianc huggingface dataset:
Apple
1986–1993: Vekst og fall
I denne perioden eksperimenterte Apple med en rekke forskjellige mislykkede produkter rettet mot forbrukermarkedet, som blant annet digitalkameraer, bærbare CD-spillere, høyttalere, spillmaskiner, og TV-tilbehør. Enorme ressurser ble også investert i den problembefengte Newton-divisjonen på grunnlag av John Sculleys lite realistiske forventninger til markedet. Alt dette viste seg å være for lite og for sent for Apple etter hvert som markedsandelene og aksjekursen fortsatte å falle.
Apple anså Apple II-serien som for dyr å fortsette å produsere, samtidig som den tok markedsandeler fra billigmodellene av Macintosh. I 1990 lanserte Apple Macintosh LC med en kortplass for Apple IIe-kortet for å lede Apple II-brukerne over til Macintosh-plattformen. Apple sluttet å selge Apple IIe i 1993.
Microsoft fortsatte å øke sine markedsandeler for Windows, hvor de fokuserte på å levere programvare til rimelige PC-er, mens Apple tilbød en avansert, men dyrere løsning. Apple satset hele tiden på sine høye marginer og utviklet aldri noe klart alternativ. De saksøkte i stedet Microsoft for bruken av det grafiske brukergrensesnittet lik det som ble brukt i Apple Lisa i saken Apple Computer, Inc. v. Microsoft Corporation. Rettssaken trakk ut i årevis, og ble til slutt forkastet. Samtidig ødela en rekke mislykkede produkter og utsettelser Apples rykte, og Sculley ble erstattet av Michael Spindler.
1994–1997:
På begynnelsen av 1990-årene utviklet Apple alternative plattformer til Macintosh, som blant annet A/UX. Apple hadde også begynt å teste ut en Mac-basert nettjeneste som ble kalt eWorld, som ble utviklet i samarbeid med America Online og var et Mac-vennlig alternativ til andre nettbaserte tjenester som CompuServe. Macintosh-plattformen begynte selv å bli utdatert siden den ikke var bygd for fleroppgavekjøring, og flere viktige deler av programvaren var programmert direkte i maskinvaren. I tillegg møtte Apple konkurranse fra OS/2 og UNIX-leverandører som Sun Microsystems. Macintosh trengte å bli erstattet med en ny plattform, eller omarbeides til å kunne kjøre på kraftigere maskinvare.
I 1996 ble Michael Spindler erstattet av Gil Amelio som CEO. Gil Amelio gjorde mange endringer hos Apple, inkludert bemanningsreduksjoner. Etter flere mislykkede forsøk på å forbedre Mac OS, først med Taligent-prosjektet, så senere med Copland og Gershwin, valgte Amelio å kjøpe NeXT og dets operativsystem NeXTSTEP, noe som samtidig brakte Steve Jobs tilbake til Apple som rådgiver. 9. juli 1997 ble Gil Amelio sparket av styret etter å ha hatt ansvaret i en periode med rekordlave aksjekurser og smertelige økonomiske tap. Jobs ble konstituert som CEO og begynte arbeidet med å restrukturere selskapets produktportefølje.
Under Macworld Expo i 1997 annonserte Steve Jobs at Apple ville samarbeide med Microsoft for å utvikle nye versjoner av Microsoft Office for Macintosh, og at Microsoft investerte US$150 millioner i Apple-aksjer uten stemmerett.
10. november 1997 åpnet Apple sin nettbutikk, Apple Store, knyttet til en ny strategi med å produsere produkter etter ordre.
1998–2005: Mot overskudd
15. august 1998 lanserte Apple en ny alt-i-ett maskin som kunne minne om Macintosh 128K, kalt iMac. Designgruppen som utviklet iMac ble ledet av Jonathan Ive, som senere skulle komme til å utforme iPod og iPhone. iMac hadde både moderne design og et unikt design, og solgte nesten 800,000 eksemplarer de første fem månedene.
I denne perioden kjøpte Apple opp flere selskaper for å skaffe seg en programportefølje for digital produksjon, både rettet mot forbrukere og profesjonelle. I 1998 annonserte Apple kjøpet av Macromedias programvare Final Cut, som signaliserte Apples inntreden i markedet for redigering av digital video. Året etter lansert Apple to produkter for videoredigering, iMovie rettet mot forbrukermarkedet, og for profesjonelle, Final Cut Pro, som har utviklet seg til å bli et viktig produkt for videoredigering med 800,000 registrerte brukere tidlig i 2007. I 2002 kjøpte Apple Nothing Real på grunn av deres avanserte program for etterbehandling av video, Shake, i tillegg til Emagic for å få tilgang til Logic for musikkproduksjon, noe som førte til utviklingen av det forbrukerorienterte programmet GarageBand. Lanseringen av iPhoto samme år kompletterte iLife-pakken.
Mac OS X basert på NeXT sitt OPENSTEP og BSD Unix ble lansert 24. mars 2001, etter flere års utviklingsarbeid. Det var rettet både mot forbrukere og mer profesjonelle brukere, og ambisjonen var at Mac OS X skulle kombinere stabiliteten, påliteligheten og sikkerheten til Unix med brukervennligheten et oppusset brukergrenssnitt kunne tilby. For å hjelpe brukerne med overgangen fra Mac OS 9, ga det nye operativsystemet anledning til å bruke OS 9 programvare via Mac OS X sitt Classic Environment.
19. mai 2001 åpnet Apple sine første offisielle Apple Retail Stores i Virginia og California. Senere, den 9. juli kjøpte de Spruce Technologies, som lagde programvare for å lage DVD-er. 23. oktober samme år, annonsert Apple den bærbare digitale musikkspilleren iPod, som kom i salg den 10. november. Produktet viste seg å bli en stor suksess, som solgte over 100 millioner enheter innen seks år. I 2003 ble Apples iTunes Store, som tilbød nedlasting av musikk for US$0,99 per låt og integrasjon med iPod, introdusert for første gang. Tjenesten ble raskt markedsledende på musikktjenester på internett med over 5 milliarder låter nedlastet den 19. juni 2008.
Etter 2001 har Apples designgruppe etter hvert gått bort fra den halvgjennomsiktige fargede plasten som først ble brukt i iMac G3. Dette begynte med den titanfargede PowerBook og ble etterfulgt av den hvite iBook i polykarbonat og iMacen med flatskjerm.
2005–2007: Overgangen til Intel
I forbindelse med sin tale på Worldwide Developers Conference 6. juni 2005, annonserte Steve Jobs at Apple ville begynne å produsere maskiner med Intel-prosessorer i 2006. 10. januar 2006 ble den nye MacBook Pro og iMac de første datamaskinene fra Apple som brukte Intels Core Duo-prosessor. Innen 7. august 2006 hadde Apple konvertert hele Mac-produktlinjen over på Intel-brikker, over ett år før det som tidligere hadde blitt annonsert. Produktnavnene Power Mac, iBook, og PowerBook ble utfaset i forbinelse med overgangen, de respektive etterfølgerne ble Mac Pro, MacBook, og MacBook Pro. 29. april 2009 meldte The Wall Street Journal at Apple bygde opp sin egen gruppe med ingeniører for å utvikle mikrobrikker.
Apple introduserte også Boot Camp for å hjelpe kundene å installere Windows XP eller Windows Vista på sine Intel-baserte Macer sammen med Mac OS X.
Apples suksess i denne perioden kom klart fram på akskjekursen. Fra tidlig i 2003 til 2006 økte prisen på Apple-aksjen med mer enn 10 ganger, fra ca. US$6 per aksje til over US$80 (justert for splitt). I januar 2006 oversteg Apples børsverdi verdien på Dell. Ni år før hadde Dells CEO Michael Dell sagt at dersom han hadde styrt Apple ville han: «shut it down and give the money back to the shareholders.»
Selv om Apples markedsandel på datamaskiner hadde økt, lå den fremdeles langt under konkurrentene som brukte Microsoft Windows, med bare rundt 8 % på bordmaskiner og bærbare i USA.
2007–2011: iPhone, iPod Touch og iPad
I forbindelse med sin tale på Macworld Expo 9. januar 2007, annonserte Jobs at Apple Computer, Inc. fra da av skulle hete bare Apple Inc., siden datamaskiner ikke lenger var hovedfokus for selskapet, som hadde skiftet tyngdepunktet over på mobile elektroniske enheter. Både iPhone og Apple TV ble annonsert ved denne anledningen. Dagen etter steg Apples aksjekurs til US$97,80, som var den høyeste kursen noensinne. I mai passerte Apple-kursen US$100-grensen.
I en artikkel publisert på Apples nettsider 6. februar 2007, skrev Steve Jobs at Apple ville være villig til å selge musikk på iTunes Store uten DRM (noe som ville tillate at sangene kunne spilles på andre produsenters enheter) hvis plateselskapene ville gå med på å sløyfe denne kopibeskyttelsesteknologien. On April 2, 2007, Apple og EMI sa i en felles kunngjøring at DRM-teknologien skulle fjernes fra EMIs katalog på iTunes Store med virkning fra mai. Andre plateselskaper fulgte etter senere samme år.
I juli året etter åpnet Apple App Store for å selge tredjeparts-programvare til iPhone og iPod Touch. Innen en måned hadde den nye markedsplassen omsatt 60 millioner programmer, og hadde en gjennomsnittlig omsetning på 1 million dollar om dagen i snitt, noe som gjorde at Jobs mente at App Store kunne bli en milliardbutikk (i dollar) for Apple. Tre måneder senere ble det klart at Apple hadde blitt den tredje største mobilleverandøren i verden på grunn av populariteten til iPhone.
16. desember 2008 kunngjorde Apple at etter over 20 års deltagelse på Macworld, ville 2009 bli det siste året Apple ville delta på Macworld Expo, og at Phil Schiller ville holde hovedforedraget i stedet for Jobs. Nesten nøyaktig en måned senere, 14. januar 2009, ble det sendt ut en intern melding til alle Apple-ansatte fra Jobs om at han ville ta seks måneders permisjon til slutten av juni 2009, slik at han kunne fokusere på egen helse, og at selskapet kunne fokusere på produktene i stedet for at pressen hele tiden skulle spekulere i hans helsetilstand. På tross av Jobs' fravær, og finanskrisen, kunne Apple notere sitt beste kvartal utenom julesalget noensinne (første kvartal i regnskapsåret 2009) med en omsetning på US$8,16 milliarder og et overskudd på US$1,21 milliarder.
Etter flere år med spekulasjoner rykter annonsert Apple sitt nettbrett som ble hetende iPad 27. januar 2010. iPad kjører det samme bevegelsesstyrte operativsystemet som iPhone og mange av programmene for iPhone er kompatible med iPad. Dette gjorde at det eksisterte en lang rekke applikasjoner som kunne kjøre på iPad, selv om det var lite tid fram til lanseringen. Senere samme år, den 3. april 2010 startet salget av iPad i USA, og solgte over 300,000 enheter samme dag, og nådde 500,000 ved slutten av uka. I mai samme år, oversteg Apple børsverdi Microsoft sin for første gang siden 1989.
Apple lanserte iPhone 4, som hadde mulighet for videosamtaler, fleroppgavekjøring og et nytt design med en ramme av rustfritt stål som fungerte som antenne. På grunn av måten antenna var implementert, rapporterte noen brukere av iPhone 4 om redusert signalstyrke når telefonen ble holdt på en spesiell måte. Etter mye medieomtale, inkludert store riksdekkende medier, holdt Apple en pressekonferanse hvor de tilbød kundene et gratis etui i gummi, som hadde vist seg å eliminere problemet med redusert signalstyrke. Senere samme år oppdaterte Apple MP3-spillerne iPod-serien med introduksjonen av en iPod Nano med multitouch, iPod Touch med FaceTime og iPod Shuffle med de samme knappene som de tidligere modellene av iPod hadde.
I oktober 2010 nådde Apple-aksjen et nytt høydepunkt, da den gikk over US$ 300. Samtidig, 20. oktober, oppdaterte Apple den ultratynne bærbare MacBook Air, programpakken iLife og viste Mac OS X Lion, den nyeste versjonen av operativsystemet Mac OS X. 6. januar 2011 åpnet selskapet Mac App Store, en digital nettbasert butikk for distribusjon av programvare for Mac, lik den allerede eksisterende iOS App Store. Apple ble omtalt i dokumentaren Something Ventured, som hadde premiere i 2011.
2011–nå: Tiden etter Steve Jobs
17. januar 2011 annonserte Jobs i en intern Apple-memo at han ville ta en ny sykepermisjon på ubestemt tid for å kunne fokusere på egen helse. Chief operating officer Tim Cook tok over Jobs daglige oppgaver hos Apple, selv om Jobs fremdeles ville være «involvert i større strategiske beslutninger i selskapet.» Apple ble verdens mest verdifulle varemerke. I juni 2011 stilte Steve Jobs overraskende opp på scenen og introduserte iCloud. iCloud er en nettbasert tjeneste for lagring og synkronisering av musikk, fotografier, dokumenter og programmer som erstatter MobileMe, som var Apples tidligere forsøk på innholdssynkronisering. Dette skulle bli den siste produkintroduksjonen Jobs kom til å delta på før han døde. Det har blitt hevdet at
Apple har oppnådd en så stor effekivitet i sin distribusjonskjede at selskapet opererer som et monopsoni (en kjøper, mange selgere), ved at de kan diktere betingelsene til sine leverandører. På grunn av debatten om USAs gjeldstak, hadde Apple en kort periode i juli 2011 større finansielle reserver enn USAs føderale regjering. 24. august 2011 trakk Jobs seg fra stillingen som CEO i Apple. Han ble erstattet av Tim Cook og Jobs ble styreformann i Apple. Før dette hadde ikke Apple noen styreleder, men to som delte ledelsen, Andrea Jung og Arthur D. Levinson, som fortsatte i sine posisjoner til Levinson ble styreleder i november.
4. oktober 2011 introduserte Apple iPhone 4S, som hadde forbedret kamera med 1080p HD-videoopptak, dobbelkjerne A5-brikke som ga 7 ganger raskere grafikk enn A4-brikken, en «intelligent programvareassistent» kalt Siri, og lagring og synkronisering av data i nettskyen med iCloud. En dag senere, den 5. oktober 2011, meddelte Apple at Jobs var død, noe som markerte slutten på en æra for Apple Inc. iPhone 4S ble offisielt lansert 14. oktober 2011. 29. oktober 2011 kjøpte Apple selskapet C3 Technologies, et selskap i kartbransjen, for US$240 millioner. C3 er det tredje selskapet i kartbransjen som Apple har kjøpt så langt. Den 10. januar 2012 kjøpte Apple Anobit, som er et israelsk selskap som utvikler en egen teknologi for prosessering av signaler i hukommelsesbrikker som forbedrer ytelsen på flash-minnet som brukes i iPhone og iPad, for US$390 millioner.
Apples Phil Schiller introduserte iBooks Textbooks for iOS og iBook Author for Mac OS X i New York 19. januar 2012. Dette var den første store lanseringen fra Apple etter at Steve Jobs døde. Jobs hadde i sin biografi uttalt at han ønsket å gjenoppfinne læreboka og utdannelse.
I mars 2016 hadde Apple rundt 480 egne utsalgssteder med 60 000 ansatte. Totalt hadde de i juli 2015 115 000 heltidsansatte. Selskapet er verdens mest verdifulle, etter at det gikk forbi Exxon Mobil med omkring US$60 milliarder, og er også det største teknologiselskapet i verden målt i omsetning og overskudd, verdt nesten like mye som Google og Microsoft til sammen. Apples årlige omsetning utgjorde 229 milliarder dollar for regnskapsåret 2017.
Mac og tilbehør
Det har vært flere ulike Mac-produkter på markedet, men følgende produkter er tilgjengelig og til salgs i dag:
Apple selger også et utvalg av datatilbehør for Mac-maskiner, som Magic Mouse, Magic Trackpad, Magic Keyboard.
iPad
27. januar 2010 introduserte Apple sitt nettbrett iPad, som kjører en modifisert versjon av iOS. Den tilbyr et multitouch grensesnitt mot multimediainnhold inkludert aviser, tidsskrifter, ebøker, lærebøker, fotografier, filmer, TV-serier, musikk, tekstbehandlingsdokumenter, regneark, videospill og de fleste eksisterende iPhone-apper. Den inkluderer også en mobil versjon av Safari for nettsurfing, så vel som tilgang til App Store, iTunes-biblioteket, iBooks Store, kontakter, og en notatblokk. Innhold kan lastes ned via Wi-Fi og 3G-nett (tilleggsutstyr) eller synkroniseres mot brukerens datamaskin. AT&T var i starten den eneste leverandøren av tilgang til 3G-nett for iPad i USA.
Apple lanserte 2. mars 2011 en oppdatert iPad-modell som hadde raskere prosessor og to kameraer, et i front og et bak på enheten. I USA hadde iPad 1 også støtte for 3G-nett fra Verizon i tillegg til det opprinnelige tilbudet fra AT&T. Tilgangen på iPad 2 var en periode begrenset på grunn av jordskjelvet og den påfølgende tsuniamien i Japan i mars 2011.
Tredje-generasjons iPad ble lansert 7. mars 2012 under navnet «The New iPad» og fikk blant annet LTE-støtte, en oppgradert A5X-prosessor og en høyoppløselig Retina-skjerm. Selve iPaden ble hakket tykkere og tyngre enn forrige generasjon, men skjermstørrelsen var den samme.
Men det varte ikke lenge, for allerede 23. oktober samme år kom fjerde-generasjons iPad ut på markedet, nå med navnet «iPad med Retina-skjerm». Den hadde en A6X-prosessor og gikk også over til den nye Lightning-standarden som introdusert på iPhone 5 samme år. iPad Mini ble også lansert med en 7,9 tommer skjerm, ellers hadde den mye av den samme innmaten som iPad 2.
Tynnere rammer rundt skjer kom på alle påfølgengde air-modeller med 9,7 tommer eller mer, sammenliknet med selskapets fire første nettbrett. Et år etterpå, 22. oktober 2013 lanserte Apple iPad Air og iPad Mini med Retinaskjerm, begge med en ny 64-bit A7-prosesor.
iPod
23. oktober 2001 introduserte Apple den digitale musikkspilleren iPod. Den har senere blitt utviklet til å inkludere forskjellige modeller tilpasset ulike brukeres behov. iPod er markedsleder for MP3-spillere med god margin, og i 2012 var flere enn 390 millioner enheter solgt. Apple har inngått partnerskap med Nike for å kunne tilby Nike+iPod Sports Kit som gjør joggere i stand til å synkronisere og dokumentere sine løpeturer med iTunes det tilhørende nettstedet. Apple har fire viarianter av iPod i salg.
iPhone
iPhone er Apples smarttelefon. Den ble lansert første gang i 2007 og siden hyppig oppdatert. iPhone har størst markedsandel av smarttelefoner i USA; 43,6 % foran Samsung (27, 6 %) og flere. Den kjennetegnes ved den store, berøringsfølsomme skjermen den betjenes med, og den har kun én fysisk knapp på forsiden. Telefonen betjenes ved å berøre korresponderende ikon(er) på skjermen med en eller flere fingre. Per 2016 leveres ikke lenger telefonen med en tradisjonell jackplugg, all lyd overføres via telefonens oppgraderte bluetooth-sender som blant annet støtter høyoppløselig lyd og bruker mindre strøm enn tidligere teknologier.
I 2017 ble Aipower og iPhone X lansert på den årlige keynoten ved Steve Jobs theatre, Cupertino, USA. IPhone X kom med et nytt design som skilte seg fra de andre i iPhone-genrsjonen, 90% av framsiden (skjermen) var LED skjerm laget av Samsung. IPhone X var den som startet notch-trenden etter essential phone. Det var også en av de første av iPhonene som kunne lade trådløs også kalt wireless. Airpower er en ladestsjon hvor man kunne lade forskjellige trådløse produkter fra apple, for eksempel iPhone 8, 8 plus og X, airpods serie 2 og apple watch serie 3.
Apple Watch
Apple brukte markedsføring for å gjøre klokken kjent i et marked dominert av konkurrenter som Garmin og Suunto. Apple Watch er en smartklokke som kom i 2015 i modellene Watch, Edition og Sport. Senere har det kommet spesialmodeller som Series 2, Nike+ og Hermès. Elegant design, og klokkens mange treningsapper, kan forklare dens tiltalende potensiale
Apple TV
Underholdning og tilgang til iTunes Store for å leie film og TV-serier (mulighet for kjøp var fjernet), strømming fra videokilder på Internett, inkludert YouTube og NetFlix, er kjernen i hvorfor personer skaffer seg en Apple TV.
På Macworld-konferansen i 2007 demonstrerte Jobs Apple TV (tidligere kjent som iTV), for første gang. Det var en set-top-boks som skulle gjøre det mulig å vise medieinnhold kjøpt på iTunes på en HD-TV. Enheten kobles opp til brukerens TV og synkroniserer, enten via Wi-Fi eller kabelbasert nett, iTunes-biblioteket fra en datamaskin. Apple TV hadde opprinnelig en 40 GB harddisk for lagring, porter for HDMI og component video, og spilte video med en maksimal oppløsning på 720p. 31. mai 2007 ble en 160 GB-versjon lansert i tillegg til den opprinnelige modellen og 15. januar 2008 kom en programvareoppdatering, som gjorde at innhold kunne kjøpes direkte fra Apple TV-enheten.
Apple sluttet å selge den opprinnelige 40 GB-modellen i september 2009, mens produksjon og salg av 160 GB-modellen fortsatte som før. Lanseringen av den nye iPod-linjen, ble vist til det offentlige publikum 1. september 2010 en helt nyutviklet modell av Apple TV. Den nye enheten er bare 1/4 så stor, mer stillegående, og kom med funksjonalitet til å vise iTunes-bibliotek fra nettet, sammen med 8 GB flash memory for å bufre innholdet. Med Apple TV føyde Apple til enda en enhet som kjører A4-prosessoren, og senere modeller som fulgte gjorde nytte av tilsvare prosessorer brukt i iPad og iPhone. Apple TV hadde 256 MB internminne, som var halvparten av det iPhone 4 hadde, men det samme som iPad, iPhone 3GS, iPod touch 3G, og iPod touch 4G. Den hadde kun HDMI som video-ut kilde. Andre egenskaper, kom som følge av skjermteknologi var underholdning i 4K og HDR, en annen fargegjengivelse enn hva som lå i 3 og 4. generasjon. Prisen ble også redusert til US$99.
Programvare
Apple utvikler sitt eget operativsystem som kjører på Mac-er, Mac OS X, (Nå senere bare kalt OSX). Apple utvikler også egen programvare som kjører på Mac OS X-operativsystemet. Mye av programvaren som Apple utvikler blir levert sammen med datamaskinene. Eksempler på dette er iLife-pakken beregnet på forbrukere som inkluderer iDVD, iMovie, iPhoto, iTunes, GarageBand og iWeb. Den siste utgaven av iLife pakken heter iLife 11. For presentasjoner, publisering og tekstbehandling er iWork tilgjengelig, og den inkluderer Keynote, Pages og Numbers. iTunes, QuickTime-mediespiller, nettleseren Safari og Programvareoppdatering kom i utgivelse til både Mac OS X og Windows.
I tillegg tilbyr Apple diverse nettjenester, sist med iCloud, tidligere MobileMe, og før det .Mac) som innbefatter tjenester som nettsider, e-post, iDisk, sikkerhetskopi, iSync. MobileMe var en abonnementstjeneste på internett som gjorde det mulig å lagre egne data på Apples servere og holde alle enheter tilknyttet nettet synkronisert til enhver tid.
Bedriftskultur
Apple var ett av flere svært suksessfulle selskaper grunnlagt i 1970-årene, som brøt med den tradisjonelle oppfatningen av hvordan bedriftskulturen skulle være i organisasjonshierarkiet (flat mot vertikal, avslappet mot formell osv.). Andre svært suksessfulle selskaper med tilsvarende kultur i samme periode var blant annet Southwest Airlines og Microsoft. Opprinnelig var selskapet i opposisjon til trauste konkurrenter som IBM.
Apple i Norge
Apple etablerte seg med eget datterselskap i Norge i 1986. I 2012 ledes selskapet fra Sverige og har kontorer i Oslo sentrum.
Passau
Passau er en by i Regierungsbezirk Niederbayern i det sørøstre hjørne av den tyske delstaten Bayern på grensen til Østerrike.
Byen ligger i elvekrysset der grenseelven Inn munner ut i Donau. I vårflommen har Inn ca. 5 % større vannføring enn Donau, men Donaus vannføring er mer stabil og gjennomsnittlig høyere.
Den mindre elven Ilz munner ut i Donau rett før Donau og Inns elvemøte, slik at byen gjerne omtales som «byen ved de tre elver» (tysk: Dreiflüssestadt).
Kognat (genealogi)
Kognater innen genealogien betegner de aner man nedstammer fra gjennom ett eller flere kvinneledd, dvs. forfedre som ikke er enten ens far eller hans far eller hans far igjen, osv., og som derfor tilhører en annen slekt (i ordets snevre (tradisjonelle) forstand) enn ens egen.
All Ears
All Ears er en årlig festival for improvisert musikk i Oslo, og den ble første gang avholdt i 2002. Festivalens mål er å presentere alle former for improvisert musikk, blant annet ved også i inkorporere andre medium som video og dans.
The Jimi Hendrix Experience
The Jimi Hendrix Experience var et psykedelisk rock-band etablert i London i oktober 1966 som besto av gitaristen og vokalisten Jimi Hendrix, bassisten Noel Redding og trommeslageren Mitch Mitchell. Det originale bandet var aktivt frem til juni 1969, og ga ut tre vellykkede studioalbum. Etter at Redding forlot bandet i juni 1969, benyttet Hendrix og Mitchell bandnavnet sammen med Billy Cox under The Cry of Love-turneen frem til Hendrix døde i september 1970. Redding døde i 2003 og Mitchell døde som bandets siste originalmedlem i 2008.
Bandet var en av pionérene innen utviklingen av hardrock og heavy metal, og har siden starten i 1966 inspirert utallige artister. Alle bandets tre studioalbum ble valgt inn på musikkmagsinet Rolling Stones liste over tidenes 500 beste album, med Are You Experienced på 15.-plass, Axis: Bold as Love på 82.-plass og Electric Ladyland på 54.-plass. I 1992 ble The Jimi Hendrix Experience valgt inn i Rock and Roll Hall of Fame.
Historie
Jimi Hendrix kom til England i september 1966 for starte et band. Han fikk hjelp av sin manager, Chas Chandler, som fant bassisten Noel Redding og trommeslageren Mitch Mitchell. Mitchell hadde en del erfaring, og hadde tidligere spilt med blant andre Georgie Fame and the Blue Flames. Han ble rekruttert på rene musikalske betingelser, og med sin bakgrunn ble han bandets jazz-«alibi» og Hendrix' mest verdifulle musikalske partner.
Redding ble ikke valgt på grunn av sine ferdigheter på bass, da han aldri hadde spilt instrumentet i noe band før. Redding var egentlig gitarist, men Hendrix likte hans innstilling ovenfor musikk og den kule hårstilen hans. Mike Jeffery, bandets økonomiske rådgiver fant på navnet The Jimi Hendrix Experience.
Bandet ble først kjent i USA etter deres opptreden under Monterey Pop Festival i 1967, en av de første store musikkfestivalene som ble arrangert. Bandets show ble avsluttet med at Hendrix satte fyr på sin Fender Stratocaster. Etter konserten ble de tilbudt en USA-turné som oppvarmere for The Monkees. Den første konserten ble spilt i Jacksonville i Florida 8. juli 1967. Under to uker senere forlot bandet turneen, frustrert over publikumsresponsen. Manager Chandler sa senere at det hele var et Public relationsPR--stunt.
Bandets fem singler «Hey Joe», «Purple Haze», «The Wind Cries Mary», «Burning of the Midnight Lamp» og «All Along the Watchtower» ble alle store hits, i likhet med deres tre album. Men i april 1969 begynte idyllen å slå sprekker. Hendrix og Redding var langt fra like enige om alt, og forholdet dem i mellom ble stadig dårligere. Dessuten følte Hendrix seg hemmet av trioformatet.
Hendrix hadde også startet å eksperimentere med hallusinogener, noe som ga han humørsvingninger. Dette skapte oftere og oftere konflikter innad i bandet. Under bandets konsert på Denver Pop Festival 29. juni 1969 sa Hendrix fra scenen: «Dette er siste gangen dette bandet spiller sammen», noe han fikk rett i. Den originale versjonen av The Jimi Hendrix Experience spilte aldri sammen mer.
Hendrix prøvde med et større band, og stilte opp med bandet Gypsy Sun and Rainbows under Woodstockfestivalen i august 1969. Han var snart tilbake til trioformatet med Band of Gypsys. I 1970 ble også Band of Gypsys oppløst. Michael Jeffrey var nå Hendrix' eneste manager, og han ønsket en gjenforening med det originale The Experience. Men Jimi Hendrix var ikke interessert i å hente tilbake Redding, og var dessuten opptatt med andre musikalske prosjekter.
Våren 1970 startet The Cry of Love-turneen med Hendrix, Mitchell og Billy Cox under navnet The Jimi Hendrix Experience. Rett før bandets konsert under Isle of Wight-festivalen i 1970 snakket Hendrix med Richie Havens. Han fortalte Havens at han var ulykkelig og hadde problemer med sin manager og sine advokater. Han trodde dessuten at alle var ute etter å «ta» ham. Bandet tok en pause fra The Cry of Love-turneen i september 1970.
18. september 1970 døde Jimi Hendrix i London under uklare omstendigheter. Noel Redding døde i sitt hjem i Irland 11. mai 2003, mens Mitch Mitchell døde på sitt hotellrom i Benson Hotel i Portland 12. november 2008.
Diskografi
Album utgitt mens bandet var aktivt
Lars Peter Hansen
Lars Peter Hansen (født 1952 i Champaign, Illinois) er professor i økonomi ved University of Chicago.
Lavergradsutdannelsen fikk han ved Utah State University (B.S. Mathematics, 1974) og han forsvarte doktorgraden ved University of Minnesota (Ph.D. Economics,) i 1978. Den første jobben fikk han som assistant professor ved Carnegie Mellon University. Han flyttet senere til University of Chicago hvor han har vært siden.
Hansen kommer fra en familie med danske aner.
Hansen er mest kjent for å ha utviklet av økonometriske teknikken GMM (Generalized method of moments). Han har skrevet en rekke vitenskapelige artikler hvor han benytter forskjellige datasett, som for eksempel finansielle data og arbeidsmarkedsdata, for å teste dynamiske, stokastiske økonomiske modeller.
Sammen med Ravi Jagannathan utledet han bånd som gir en måte å bruke finansielle data data for å undersøke omfanget av volatiliteten i den stokastiske diskonteringsfaktoren, som er et mål på investor utålmodighet og holdninger til risiko. Det er kjent som «Hansen-Jagannathan bounds».
Hans nåværende forskningsinteresser er særlig langsiktig makroøkonomisk risiko.
Elhanan Helpman
Elhanan Helpman (født 30. mars 1946 i Jalal-Abad i Ferganadalen i det tidligere Sovjetunionen) er en israelsk økonom som arbeider med spørsmål knyttet til internasjonal handel, politisk økonomi og økonomisk vekst.
Nikosia
Nikosia (gresk: Λευκωσία, Lefkosia) er den største byen, hovedstaden og sete for den greskkypriotisk regjeringen på øya Kypros. Den er lokalisert nær midten av Mesaoriasletten ved breddene av elven Pedieos. Av alle hovedstedene i EU er Nikosia den som er lengst sørøst. Byen har vært kontinuerlig bosatt i over 4 500 år og har vært hovedstad på Kypros siden 900-tallet.
Greskkyprioter og tyrkiskkyprioter har vært adskilt i sør og nord for byen siden 1963 som følge av politiske krisen i 1955-64 som brøt ut i byen. Denne separeringen ble en militarisert grense mellom republikken Kypros og nordlige Kypros etter at Tyrkia invaderte øya i 1974 og okkuperte den nordlige delen av øya, inkludert nordlige Nikosia. I dag er Nord-Nikosia hovedstad for Nord-Kypros, en stat anerkjent kun av Tyrkia, og som betraktes som okkupert kypriotisk territorium av det internasjonale samfunn. Byen er delt i to av den grønne linjen, med tyrkiskkyprioter nord for og greskkyprioter sør for denne. Linjen består av to murer, med et slags ingenmannsland i mellom. Inne i dette ingenmannslandet vokser alt av planter fritt, noe som har gitt navn til barrieren. De få overgangene mellom de to delene voktes av FN-soldater.
Nikosia her en befolkning på 55 014 innbyggere per 2016, mens den nordlige, tyrkiske delen har 61 378 innbyggere.
Bortsett fra dens lovgivende og administrative funksjoner, har Nikosia etablert seg selv som øyas finansielle hovedstad og dens fremste internasjonale forretningssentrum. I 2018 var Nikosia den 32. rikeste byen i verden i relativ kjøpekraft.
Toponymi
Den eldste skriftlige omtalen av Nikosia er funnet på en leirprisme fra den assyriske kong Asarhaddon fra 762 f.Kr. Dette er en omtale av en bystat ved navn Lidir (Ledra) som var lokalisert på stedet til dagens Nikosa. Navnet Ledra og dens variasjoner (Lidir, Ledroi) forble i bruk så sent som 392 e.Kr. da ble skrevet av Hieronymus. Imidlertid refererer hans tekst også til byen som «Leucotheon», og tidlige kristne kilder fra denne perioden er de første som brukte lignende variasjoner av navnet Lefkosia (dvs. Leuteonos). Selve opprinnelsen til navnet «Lefkosia» er betraktet av forskere som en «toponymisk gåte». Navnet er nedtegnet i de fleste bysantinske kilder som «Leucousia», og det er akseptert i faglitteraturen at navnet «mest sannsynlig» er avledet fra den greske frasen leuke ousia, «hvit eiendom».
Historie
Nikosia var en bystat kjent som Ledra eller Ledrae i oldtiden. Kongen av Ledra, Onasagoras skal ha betalt tributt til Esarhaddon av Assyria i 672 f.Kr.. Da byen mottok sin første kristne biskop, Trifillios, i 348 e.Kr. var navnet på byen Lefkousia.
Stadig kjent som Lefkosia ble byen øyas hovedstad en gang på 900-tallet.
De lusignanske konger av Kypros regjerte byen fra 1192 til 1489 da øya og byen den ble en besittelse av republikken Venezia. Eksonymet «Nikosia» dukket opp med ankomsten av lusignanerne. I den frankiske epoken ekspanderte byen kulturelt og på 1400- og 1500-tallet ble det bygget en rekke palasser, kirker og klostre.
Det osmanske rike (muslimske tyrkere) beleiret byen i 1570, noe som kostet omtrent 20 000 innbyggere livet. I 1571 ble øya og byen erobret av osmanene.
Horten Fotballklubb
Horten Fotballklubb (stiftet 9. september 1998) var en ren jenteklubb med satsing på jentefotballen i Horten-distriktet. I 2007 bestemte styret i Horten FK å fusjonere inn i Ørn Horten. Grunnen for dette skulle være til jentefotballens beste.
Nikosia
Historie
Menneskeskapte og naturlige katastrofer rammet byen på 1800-tallet. Tyrkerne knuste et opprør i 1821 mot den osmanske undertrykkelsen. Kolera rammet byen i 1835 og en brann ødela store deler av Nikosia i 1857. Det britiske imperium fikk kontroll med øya i 1878 og Nikosia ble hovedstad i den britiske koloni Kypros.
Horten Fotballklubb
Historikk
Ildsjeler rundt damefotballen i Horten-distriktet gikk sammen for å lage en klubb bare for jentene, og fikk realisert dette i 1998. Det første laget som spilte i rødt var Borre/Ørns damelag. A-laget var i 2. divisjon, avdeling 2 og spilte sine hjemmekamper på Lystlunden Idrettspark. Klubben endte på 5.-plass i avdelingen i 2006, og hadde i tillegg et rekrutteringslag i 3. divisjon, som var et samarbeidslag med Åsgårdstrand IF. HFK fikk i 2007-sesongen sitt aller første lag for jenter under 12 år, i jenter 98/99.
Nikosia
Historie
Nikosia var scene for ekstrem vold i perioden opp mot Kypros' selvstendighet i 1960. Etter det greskstøttede kuppet og den etterfølgende tyrkiske invasjonen i 1974, har byen vært delt.
Nürnberg
Gamlebyen i Nürnberg, med «Keiserborgen» (Die Kaiserburg) som byens historiske symbol, og med bymuren så godt som komplett i behold, er en av de mest kjente og karakteristiske i Tyskland. Den ble nærmest jevnet med jorden da Nürnberg på slutten av andre verdenskrig ble pekt ut som et prioritert mål for de allierte bombeangrepene, men ble senere delvis bygget opp igjen.
Liste over kommuner i delstaten Chiapas
Den meksikanske delstaten Chiapas består av 125 kommuner (municipios):
Nürnberg
Gjennom gamlebyen renner elven Pegnitz. Litt lenger vest, ved nabobyen Fürth, møter den Rednitz slik at de to til sammen danner Regnitz, en sideelv til Main.
Historie
Det nøyaktige tidspunktet for Nürnbergs grunnleggelse er uklart, men den kan ha funnet sted mellom 1000 og 1040 i etterkant av sikringen av grensene mellom hertugdømmene Sachsen og Bayern, samt Østfranken og Böhmen, i krysningspunktet mellom viktige ferdselsårer. I hvert fall er det på det rene at Nürnberg hadde byrettigheter (markedsrett) allerede fra starten av. Byen ble første gang omtalt i 1050 som Nuorenberc, i en kunngjøring utstedt av keiser Henrik III.
Som støttepunkt for keiseren oppnådde borgen i Nürnberg raskt en betydningfull posisjon i Det tysk-romerske riket.
Med det Store Frihetsbrevet gjorde keiser Fredrik II Nürnberg i 1219 til fri riksstad.
Tugay Kerimoğlu
Tugay Kerimoğlu (født 24. august 1970 i Trabzon, Tyrkia) er en tyrkisk tidligere fotballspiller. Tugay scoret ikke mange mål, men de han scoret var som regel langskudd som kom langt opp i kåringer av «Årets mål». Ellers var han kjent for et utsøkt overblikk og gode langpasninger.
Tugay var Galatasaray-spiller mellom 1990 og 2000, og vant serien 6 ganger og cupen 4 ganger. Etter 10 år som profesjonell i Tyrkia, spilte han halvannet år i Rangers FC. Sommeren 2001 ble han hentet til Blackburn Rovers av sin tidligere sjef i Tyrkia, Graeme Souness.
I Blackburn vant han Ligacupen i 2002, selv om han måtte se finalen fra tribunen grunnet suspensjon. På grunnlag av prestasjonene i 2003/2004-sesongen kåret Blackburn-fansen ham til Årets spiller.
Vertigo (snusmerke)
Vertigo var et snusmerke spesialtilpasset kvinner i mini white-portion format. Vertigo ble lansert av Swedish Match i 2007. Ett år etter, slutten av 2008, ble produksjonen av Vertigo lagt ned grunnet dårlig salg.
Swedish Match ville sikte seg innpå de 500 000 norske kvinnene som røyker, med snus som et sunnere alternativ. Rusmiddelforskere mente dette kunne redde liv, men at det også kunne rekruttere flere inn i nikotinavhengighet.
Merker
Tidligere merker
Skjemteeventyr
Mange skjemteeventyr har brodd mot prester, futer og andre øvrighetspersoner, som framstår som dumme og oppblåste, i kontrast til en allmuesmann som representerer den sunne fornuft. Noen skjemteeventyr kan rettere kalles lygeeventyr, der poenget er å fortelle en nonsenshistorie med de størst mulige overdrivelser. Erotiske eventyr kan også regnes til skjemteeventyra.
Bruk av skjemteeventyr ser ikke ut til å være geografisk begrenset. En rekke eldre eventyr lever fortsatt i muntlig tradisjon som vitser eller groviser, gjerne uten at forteller og tilhører er seg bevisst at historia er et genuint eventyr.
På norsk kjennes til sammen 1157 varianter av 165 ulike eventyr. Blant de mest utbredte er «Gale-Mattis» (45 varianter), «Stor-Per og Vesle-Per» (44 varianter) og «Mestertyven» (38 varianter).
Dill (elv)
Dill er en elv sentralt i Hessen i Tyskland og er en av sideelvene til Lahn fra høyre. Den har sitt utspring 567 meter over havet nord for Haiger-Offdilln på østsiden av Haincher Höhe, som ligger mellom Rothaargebirge og Westerwald. Elven renner gjennom Lahn-Dill-Kreis i Hessen, som er kalt opp etter elven, og deretter sørover gjennom Dillenburg og Herborn før den munner ut i Lahn ved Wetzlar.
Dill renner forbi mange steder som er kalt opp etter den, som Offdilln, Dillbrecht og Fellerdilln.
Rosenheim
Rosenheim er en by ved elva Inn i Oberbayern i den tyske delstaten Bayern, i det sydlige Tyskland. Byen er ikke ulik de andre byene i syd-Bayern. Byen ble grunnlagt på 1300-tallet og er administrasjonssted i Landkreis Rosenheim.
Den tyske landslagsfotballspilleren Bastian Schweinsteiger, ble født i nabobyen Kolbermoor, og spilte en periode for TSV 1860 Rosenheim som guttespiller. Den tyske nazisten og flyveresset Hermann Göring ble født her i år 1893. De tyske fotballspillerne og tvillingene Lars Bender og Sven Bender er også født i Rosenheim.
Produksjonen av sykkelmerket Corratec foregår i Rosenheim.
Czeslaw Kozon
Czeslaw Kozon (født 17. november 1951 i Sønder Tastrup på Syd-Falster i Danmark) er biskop av København katolske bispedømme. Samtidig har han 2005 og 2015 vært visepresident for Den skandinaviske biskopskonferanse (CES), og siden 2015 dens president. Siden 2016 har han vært (med gjenvalg i mars 2023) en av de fire visepresidenter for ComEce, kommisjonen for de katolske bispekonferanser i EU.
Bakgrunn
Czeslaw Kozon er sønn av flyktninger fra kommunistregimet i den daværende Folkerepublikken Polen. Han vokste opp i Grænge på Østlolland og gikk i skole i Toreby. Han ble student fra Nykøbing Katedralskole i 1971. Hans lillebror, Jan, har vært journalist i København og Nordsjælland.
Årene 1971 til 1977 studerte han til prest ved Gregoriana og Lateranuniversitetet i Roma.
Prest
Den 6. januar1979 ble han presteviet den 6. januar av biskop Hans Ludvig Martensen i Sankt Ansgars Kirke i København (den katolske domkirke), der han en kort tid fungerte som andenpræst.
Fra 1979 til 1984 var han andenpræst ved Sankt Mariæ Kirke i Aalborg. I 1984 ble han sogneprest for Sankt Andreas Kirke i Ordrup, og i [1989 fikk han ansvar for nabosognet Sankt Thérèse i Hellerup.
I 1994 ble han utnevnt til generalvikar (biskop Hans L. Martensens høyre hånd).
Biskop av København
Han ble utnevnt til biskop av bispedømmet København den 22. mars 1995 og konsekrert den 7. mai i Sankt Ansgars Kirke av sin forgjenger på bispestolen, Hans Ludvig Martensen, som i 67 års alder av helbredsmessige grunner forlot embedet. Medkonsekratorer var Paul Verschuren SCI, biskop av Helsinki, og Edward Samsel, hjelpebiskop i Ełk i Polen.
Etter publikasjonen av pave Benedikt XVIs motu proprio Summorum Pontificum den 7. juli 2007, var han en av biskopene som feiret den tridentinske messe.
Den 9. september 2015 ble han valgt til president for Den skandinaviske bispekonferanse; han etterfulgte Anders Arborelius, O.C.D., biskop av Stockholm, som tok over som visepresident.
Den 4. mars 2016 ble han valgt, sammen med Rimantas Norvila, biskop av Vilkaviškis, til visepresident for ComEce, kommisjonen for de katolske bispekonferanser i EU; de kom i tillegg til visepresidentene valgt 22. mars 2012, Jean Kockerols, titulærbiskop av Ypres og hjelpebiskop av erkebispedømmet Mechelen-Brussel, og Gianni Ambrosio, biskop av Piacenza-Bobbio.
Den 22. mars 2023 ble han gjenvalgt til en av de fire visepresidenter for ComEce, kommisjonen for de katolske bispekonferanser i EU.
Episkopalgenealogi
Hans episkopalgenealogi er:
Jan Arnold Erichsen
Fra 1978 til 1992 var Erichsen generalsekretær i Kirkens Nødhjelp. I hans tid som generalsekretær ble organisasjonen bygget ut til en av Norges største humanitære bistandsorganisasjoner, med særlig vekt på fattigdomsbekjempelse og katastrofeinnsats internasjonalt, og med opplysningsarbeid og politisk påvirkning som viktige innsatsfelter innad i Norge. Erichsen har også drevet arbeid for fred og forsoning på Afrikas horn, og har spilt en særlig sentral rolle i Eritrea.
Erichsen var også direktør i «Sørlandet i 100», feiringen av Sørlandets hundreårsjubileum. I 2002 ble han valgt til styreleder i Flyktningerådet.
I 2004 ble Erichsen utnevnt til ridder av 1. klasse av St. Olavs Orden «for hans humanitære innsats».
Krieg
Krieg er et studioalbum med det norske black/death/thrash metal-bandet Kvikksølvguttene. Krieg ble utgitt på Head Not Found/Voices of Wonder Records i 1997.
Schweinfurt
Schweinfurt er en by i den tyske delstaten Bayern, i det sydlige Tyskland.
Lamberhurst
Historie
Før den industrielle revolusjon var Lamberhurst et viktig sted for jernproduksjonen i Weald, som har røtter tilbake til romersk tid.
Landsbyen ligger i dalen som deles av elven Teise, en av de større bielvene til Medway. Deler av dalen har blitt demmet opp, og oppdemmingen har blitt til Bewlvannet.
I nærheten av landsbyen ligger ruinene av klosteret Bayham Abbey.
Ana Blandiana
Ana Blandiana (født Otilia Valeria Coman, 25. mars 1942 i Timișoara) er en rumensk dikter og borgerrettighetsforkjemper. Hun tok sitt forfatternavn etter landsbyen Blandiana, som er i nærheten av Vințu de Jos i fylket Alba, hennes mors landsby.
Biografi
Ana Blandiana er eldste datter av presten Gheorghe Coman (1915–1964) og Otilia (født Deac), som var regnskapsfører. Faren tilbrakte flere år i fengsel som politisk fange, og døde i en trafikkulykke få uker etter at han ble løslatt i et generelt amnesti. Blandiana har en søster, Geta (født i 1947). Blandiana gikk på skole i Oradea fram til 1959. Fra 1962 til 1967 studerte hun filologi ved Universitetet i Cluj.
I 1959 debuterte hun i tidsskriftet Tribuna i Cluj med diktet Originalitate («Originalitet») hvor hun for første gang signerte med pseudonymet Ana Blandiana. Året etter giftet hun seg med forfatteren Romulus Rusan. I 1963, fire år etter at hun fikk publiseringsforbud forbud på grunn av hennes fars status som politisk fange, ble hun igjen utgitt i tidsskriftet Contemporanul. Hun utga sin første diktsamling i 1964, Persoana întâia plural (Første person flertall), med et forord av litteraturkritikeren Nicolae Manolescu. Blandiana ble kjent for det store lesepublikumet med Calcâiul vulnerabil («Den sårbare hælen») som utkom i 1966, og hun deltok samme år på Den internasjonale dikttevlingen i Lahtis i Finland.
Året etter flyttet hun til București og ble ansatt som redaktør for tidsskriftet Viața Studențească. I årene 1967—1970 hadde hun en månedlig rubrikk i tidsskriftet Amfiteatru om unge, døde diktere. I juni-juli reiste hun til Tsjekkoslovakia sammen med Romulus Rusan, som ble invitert av den tsjekkiske regjeringen til å skrive en bok om Prahavåren. Hun hadde to fjernsynssendte diktlesninger i 1969 sammen med regissøren Andrei Șerban og skuespillerne Irina Petrescu, Mariana Mihuț og Florian Pittiș. Hun utga også diktsamlingen A treia taină («Den tredje hemmelighet») og fikk Den rumenske forfatterforeningens poesipris.
I 1970 utga hun essaysamlingen Calitatea de martor («Egenskapen av å være vitne») og diktsamlingen Cincizeci de poeme («Femti dikt»). Hun fikk også Den rumenske akademis pris.
I tidsrommet desember 1973 — mai 1974 deltok hun på et internasjonalt forfatterprogram ved University of Iowa i USA sammen med sin ektemann, Romulus Rusan. De reiste med Greyhoundbuss rundt omkring i USA, noe som Rusan kom til å beskrive i sin bok America ogarului cenușiu («Den grå myndes Amerika»). Blandiana lagde en kortfilm på 25 minutter for Kongressens bibliotek med egne dikt som hun leste opp.
I tidsrommet 1974—1988 hadde hun en ukentlig rubrikk kalt «Atlas», i litteraturtidsskriftet România literară. Hun ble tvunget til å si opp stillingen i tidsskriftet Amfiteatru og jobbet deretter som bibliotekar ved Kunstakademiet i București. I 1976 kom essaysamlingen Eu scriu, tu scrii, el, ea scrie («Jeg skriver, du skriver, han, hun skriver»). Samme år ble hennes verker for første gang trykt, i fransk oversettelse, i Anthologie du Club des Poètes. I 1978 deltok hun på Den første internasjonale poesifestivalen i Paris.
Som følge av jordskjelvet den 4. mars 1977 ble boligen deres i București ubeboelig, og fra da av bodde hun for det meste i en landsby på Donausletten. Somnul din somn («Søvnen i søvnen»), også dikt, kom ut. Deretter Cele patru anotimpuri («De fire årstider), prosa.
I 1980 utga hun Întâmplări din grădina mea («Hendelser fra min hage») med barnedikt, og fikk den rumenske forfatterforeningens barnelitteraturpris. Året etter kom diktsamlingen Ochiul de greier (Gresshopperøyet), og plateselskapet Electrecord utga ei plate der Ana Blandiana leste 28 av sine egne dikt. I 1982 kom Poeme—Poems som tittelen antyder er en tospråklig utgave hvor hennes dikt var blitt oversatt til engelsk av Dan Duțescu.
Sammen med Romulus Rusan reiste hun i tre måneder i Egypt, Israel, Hellas og Italia. Romulus Rusans boken O călătorie spre marea interioară («En reise til innhavet») dokumenterer reisen. Hennes prosaboka Proiecte de trecut («Fortidsprosjekter») kom ut også ut. Denne har også utkommet i et utvalg på norsk i Gyldendals Vita-serie i 1995, oversatt fra rumensk av Tor Fotland, under tittelen Kopi av et mareritt.
I 1983 utga hun Ora de nisip («Sandtimen»), en antologiutgave, samt 31 nye dikt. Året etter utga hun essaysamlingen Coridoare de oglinzi («Speilkorridorer»).
I midten av 1980-årene, med fare for represalier fra kommunistregimet, begynte Blandiana å skrive protestdikt som svar på de stadig vanskeligere forholdene under diktaturet. I 1984 ble Blandianas dikt Totul («Alt») utgitt i tidsskriftet Amfiteatru. Diktets kritiske natur førte til at den utgaven av Amfiteatru ble trukket tilbake kun få timer etter at den var blitt lagt ut for salg, og noen redaksjonsmedarbeidere ble forflyttet til andre publikasjoner. Diktet ble allikevel publisert i vesteuropeiske media og hadde også for en tid skjult sirkulasjon i den rumenske undergrunnen.